રશીદ ખાન સહિત હૈદરાબાદના બોલર્સે સ્કોર ડિફેન્ડ કરવામાં પોતાની ઇજારાશાહી કાયમ રાખતાં શુક્રવારે અહીં રમાયેલી ઇન્ડિયન પ્રીમિયર લીગ (આઇપીએલ)ની બીજી ક્વોલિફાયર મેચમાં કોલકાતા નાઇટ રાઇડર્સને 13 રનથી હરાવીને 2018ની આ ટી20 ક્રિકેટ લીગની ફાઇનલમાં પ્રવેશ કરી લીધો હતો જ્યાં રવિવારે તેનો મુકાબલો ચેન્નાઈ સુપર કિંગ્સ સામે થશે. આમ પ્રથમ ક્વોલિફાયરમાં ચેન્નાઈ સામે થયેલા પરાજયનો બદલો લેવાની સનરાઇઝર્સને તક મળી છે.